Държавен вестник, бр. 6, 2026 г., стр. 180

СТР.  180	
Д Ъ Р Ж А В Е Н  В Е С Т Н И К 	
БРОЙ  6
 
 
1. Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална квалификация 
съгласно Закона за професионалното образование и обучение.  
За придобиване на втора и трета степен на професионална квалификация по професията 
„Железопътна техника – енергоснабдяване“ от Списъка на професиите за професионално 
образование и обучение, утвърден от министъра на образованието и науката със Заповед № 
РД09-2230 от 09.08.2024 г., изискванията за входящото минимално образователно равнище 
към кандидатите са: 
1.1.1. За придобиване на втора степен на професионална квалификация:  
 
за лица, навършили 16 години – завършен първи гимназиален етап.  
1.1.2. За придобиване на трета степен на професионална квалификация: 
 
за ученици – завършено основно образование; 
 
за лица, навършили 16 години – придобито право за явяване на държавни зрелостни 
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен  на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна.  
 
2. 
Описание на професията 
2.1. 
Втора степен на професионална квалификация по професията 
Професията 
„Железопътна 
техника 
– 
енергоснабдяване“ 
с 
втора 
степен 
на 
професионална квалификация обхваща дейности, свързани с изграждането, поддържането и 
техническото 
обслужване 
на 
електроенергийната 
инфраструктура, 
необходима 
за 
функционирането на железопътния транспорт, включително трамвайните и метрополитен 
мрежи. Професионалната реализация в тази област изисква познаване на устройството, 
принципите на действие и техническите изисквания към контактните мрежи, подстанции, 
електроснабдителни линии и оборудване, както и умения за работа с техническа документация 
и специализирани измервателни и диагностични средства. 
Придобилите втора степен на професионална квалификация по професията могат да 
изпълняват задачи по монтаж и демонтаж на елементи от електроснабдителната мрежа в 
железопътния транспорт и градския електротранспорт. Те подготвят работната зона и 
оборудване, полагат кабели и проводници, извършват свързване на елементи от контактната 
мрежа и изпитват нейната проводимост и устойчивост. Осъществяват визуален и 
инструментален контрол за изправност на възли, спазват утвърдените изисквания за 
безопасност и предприемат действия за техническо поддържане и предотвратяване на повреди.  
Работят под ръководството на по-висококвалифицирани специалисти, използвайки ръчни 
и механизирани инструменти, електроизмервателни уреди и защитно оборудване.  
Дейностите се извършват в условия на открити пространства, в зони с висок риск и под 
напрежение, което изисква строго спазване на правилата за електробезопасност и носене на 
специална екипировка.  
За заемане на длъжности, изискващи работа по електроинсталации под напрежение, се 
изисква придобиване на квалификационна група по електробезопасност съгласно Правилник 
за безопасност и здраве при работа в електрически уредби на електрически и 
топлофикационни централи и по електрически мрежи (обн., ДВ, бр. 34 от 2004 г., загл. изм. – 
ДВ, бр. 19 от 2005 г.) и Наредба № 13 от 30.12.2005 г. за осигуряване на здравословни и 
безопасни условия на труд в железопътния транспорт (Обн., ДВ. бр. 12 от 2006 г.)